
LIETUVOS RESPUBLIKOS SEIMO
AUDITO KOMITETAS


PAPILDOMO KOMITETO IŠVADA
DĖL LIETUVOS RESPUBLIKOS 2022 metų valstybės biudžeto ir savivaldybių biudžetų finansinių rodiklių patvirtinimo įstatymo Nr. XIV-745 preambulės, 1, 2, 6, 7, 9, 10, 11, 14, 21 straipsnių ir 1, 2, 3, 4, 5, 6 priedų pakeitimo įstatymo projekto Nr. xivp-1499

2022-04-25  Nr. 141-P-9
Vilnius


1. Komiteto posėdyje dalyvavo:
Komiteto pirmininkas Zigmantas Balčytis, komiteto pirmininko pavaduotoja Rasa Budbergytė, komiteto nariai: Sergejus Jovaiša, Jurgis Razma.
Komiteto biuras: vedėja Laura Pranaitytė, patarėjos: Diana Andriūnaitė, Eglė Jonevičienė, Rūta Petrukaitė, vyriausioji specialistė Aurita Buragienė, padėjėja Akvilė Raudeliūnienė.
[bookmark: _GoBack]Kviestieji asmenys: Finansų viceministras Gediminas Norkūnas, Finansų ministerijos Biudžeto departamento direktorė Daiva Kamarauskienė, Lietuvos banko valdybos pirmininko pavaduotojas Raimondas Kuodis, Lietuvos banko Ekonomikos departamento direktorius Aurelijus Dabušinskas, Lietuvos banko Makroekonomikos ir prognozavimo skyriaus vadovė Kotryna Tamoševičienė, Lietuvos banko Makroekonomikos ir prognozavimo skyriaus vyriausiasis ekonomistas Vaidotas Tuzikas, Lietuvos banko Makroekonomikos ir prognozavimo skyriaus vyriausiasis ekonomistas Darius Imbrasas, Valstybės kontrolierius Mindaugas Macijauskas, Valstybės kontrolieriaus pavaduotojas Audrius Misevičius, Valstybės kontrolieriaus patarėjas Aurimas Miškinis Valstybės kontrolės Biudžeto politikos stebėsenos departamento vyresnioji patarėja Saulė Skripkauskienė.
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.
	Seimo kanceliarijos Teisės departamentas,
2022-04-14
	
	
	
	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, pastabų neturime.
	Atsižvelgti
	


3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.
4. Valstybės ir savivaldybių institucijų ir įstaigų pasiūlymai: nevertinta.
5. Subjektų, turinčių įstatymų leidybos iniciatyvos teisę, pasiūlymai: negauta.
6. Komiteto sprendimas ir pasiūlymai:
6.1. Sprendimas: atsižvelgiant į būtinybę nedelsiant reaguoti ir imtis skubių priemonių Rusijos karinės invazijos į Ukrainą sukeltos geopolitinės krizės sąlygotiems neigiamiems socialiniams ir ekonominiams padariniams sušvelninti, pritarti iniciatorių pateiktam Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo Nr. XIV-745 preambulės, 1, 2, 6, 7, 9, 10, 11, 14, 21 straipsnių ir 1, 2, 3, 4, 5, 6 priedų pakeitimo įstatymo projektui Nr. XIVP-1499, tačiau:
1) siekiant didinti šalies fiskalinį tvarumą ir vidutiniu laikotarpiu stabilizuoti besitęsiantį reikšmingą struktūrinio valdžios sektoriaus deficito ir skolos augimą, kurį šiuo metu didele dalimi sąlygoja įvairūs dėl Rusijos karinės invazijos į Ukrainą padidėjusio geopolitinio neapibrėžtumo, taip pat vis dar nestabilios pasaulinės epidemiologinės padėties susidarę veiksniai, raginti Vyriausybę neatidėlioti ir kuo anksčiau parengti detalų planą, kuriame būtų numatyti išaugusiems valstybės finansiniams įsipareigojimams dengti būtini papildomi ilgalaikiai pajamų šaltiniai, leisiantys ilgalaikėje perspektyvoje subalansuoti viešuosius finansus, ir pradėti šį planą įgyvendinti; 
2) atkreipti Seimo, ypač Biudžeto ir finansų komiteto, dėmesį, kad formuojama praktika, kai Vyriausybės pateikti patikslintų valstybės ir savivaldybių biudžetų projektai Seime svarstomi nesulaukus atsakingų institucijų, t. y. Valstybės kontrolės ir Lietuvos banko, išvadų, kurių pateikimo Seimui per 15 darbo dienų terminas nustatytas Seimo statute, Valstybės kontrolės įstatyme, taip pat Biudžeto sandaros įstatyme, yra ydinga, nes sprendimų priėmėjams nesudaromos sąlygos susipažinti su šių institucijų atliekamais planuojamų valdžios sektoriaus finansinių rodiklių ir galimų rizikų vertinimais.
6.2. Pasiūlymai: nėra.
7. Balsavimo rezultatai: už – 3, prieš – 0, susilaikė – 1.
8. Komiteto paskirti pranešėjai: R. Budbergytė.

Komiteto pirmininkas														Zigmantas Balčytis


Komiteto biuro patarėja Diana Andriūnaitė

